ΓΡΑΠΤΗ ΕΡΩΤΗΣΗ E-1953/99

υποβολή: Gerhard Hager (NI) προς την Επιτροπή

(5 Νοεμβρίου 1999)

Θέμα: Παιδική πορνογραφία

Η παιδική πορνογραφία αποτελεί, παράλληλα με τη διάδοση δεξιών και αριστερών εξτρεμιστικών περιεχομένων, στο Internet ένα από τα μεγαλύτερα σημερινά προβλήματα.

Ενόψει αυτού του γεγονότος και της επί του παρόντος ιδιαίτερα έντονης δημόσιας συζήτησης για το εν λόγω θέμα, καλείται η Επιτροπή να απαντήσει στις ακόλουθες ερωτήσεις:

1. Εχει η Επιτροπή, κατά την παρούσα νομοθετική περίοδο, νέες προτάσεις και προτίθεται να αναλάβει νέες πρωτοβουλίες με τις οποίες θα μπορούσε κανείς να αντιμετωπίσει το εν λόγω πρόβλημα;

2. Εάν όχι, πότε προτίθεται η Επιτροπή να αναλάβει πρωτοβουλίες στον εν λόγω τομέα;

3. Εάν ναι, ποια θα είναι η ευθύνη των παρόχων, για το περιεχόμενο των πληροφοριών που διατίθενται;

4. Ποια βασική αρχή ακολουθεί η Επιτροπή ώστε να μπορέσει να ανακαλύψει διευθύνσεις με παράνομο περιεχόμενο στο Internet;

Απάντηση του κ. Liikanen εξ ονόματος της Επιτροπής

(13 Δεκεμβρίου 1999)

1. Η παιδική πορνογραφία στο Διαδίκτυο απασχολεί την Επιτροπή από καιρό. Για την καταπολέμησή της, η Επιτροπή πρότεινε ένα πολυετές κοινοτικό πρόγραμμα δράσης με στόχο την προώθηση της ασφαλέστερης χρήσης του Ίντερνετ μέσω της καταπολέμησης του παράνομου και βλαβερού περιεχομένου στα παγκόσμια δίκτυα, το οποίο εγκρίθηκε από το Συμβούλιο και το Κοινοβούλιο στις 25 Ιανουαρίου 1999(1).

Το ανωτέρω σχέδιο δράσης παρέχειποστήριξη σε τέσσερις τομείς που περιλαμβάνουν τη δημιουργία ενός ευρωπαϊκού δικτύου ανοικτών τηλεφωνικών γραμμών, την αυτορρύθμιση της βιομηχανίας, το φιλτράρισμα και τη διαβάθμιση και, τέλος, τη συνειδητοποίηση. Επιπλέον, τα κράτη μέλη έχουν δεσμευθεί να δημιουργήσουν το κατάλληλο πλαίσιο βάσει της σύστασης του Συμβουλίου της 24ης Σεπτεμβρίου 1998, για την ανάπτυξη της ανταγωνιστικότητας της ευρωπαϊκής βιομηχανίας οπτικοακουστικώνπηρεσιών καιπηρεσιών πληροφόρησης μέσω της προώθησης εθνικών πλαισίων με σκοπό την επίτευξη συγκρίσιμου και αποτελεσματικού επιπέδου προστασίας των ανηλίκων και της ανθρώπινης αξιοπρέπειας(2).

Η Επιτροπή θεωρεί ότι, εκτός από τα ανωτέρω, είναι επίσης απαραίτητη η ενθάρρυνση της διεθνούς συνεργασίας. Για το λόγο αυτό, η Επιτροπή συμμετέχει ενεργά σε διεθνείς πρωτοβουλίες σχετικά με το εν λόγω θέμα:

Από τις 29 Σεπτεμβρίου έως την 1 Σεπτεμβρίου 1999, πραγματοποιήθηκε στη Βιέννη διεθνής διάσκεψη για την καταπολέμηση της παιδικής πορνογραφίας στο Ίντερνετ. Την εν λόγω διάσκεψη οργάνωσαν από κοινού η αυστριακή κυβέρνηση, η αμερικανική κυβέρνηση και η Επιτροπή στα πλαίσια του προγράμματος Stop, που αποτελεί ένα πρόγραμμα ενθάρρυνσης και ανταλλαγών μεταξύ τωνπευθύνων για την καταπολέμηση της εμπορίας ανθρώπων και της σεξουαλικής εκμετάλλευσης παιδιών. Κοινή Δράση 96/700/ΔΕΥ(3). Στη διάσκεψη εγκρίθηκαν συμπεράσματα και συστάσεις(4), η εφαρμογή των οποίων θα παρακολουθείται στενά.

Η ομάδα των οκτώ περισσότερο βιομηχανοποιημένων χωρών συμπεριλαμβάνει το θέμα της παιδικής πορνογραφίας στο Ίντερνετ στις συζητήσεις της για τα αδικήματα που διαπράττονται με τη χρήσηψηλής τεχνολογίας. Το Συμβούλιο της Ευρώπης προετοιμάζει μια σύμβαση σχετικά με τα αδικήματα πληροφορικής, η οποία θα επιτρέψει μια κοινή προσέγγιση του θέματος σε όλη την Ευρώπη.

2. Η συμμετοχή της Επιτροπής στις δραστηριότητες που περιγράφονται στην παράγραφο 1), της επιτρέπει να παρακολουθεί το χειρισμό του προβλήματος της παιδικής πορνογραφίας. Εάν και όταν το κρίνει σκόπιμο, η Επιτροπή θα λάβει τις ενδεδειγμένες πρόσθετες πρωτοβουλίες.

Τούτο περιλαμβάνει την ενδεχόμενη συμμετοχή της Επιτροπής σε περίπτωση καθιέρωσης διαδικασίας παρακολούθησης του Σχεδίου Κοινής Δράσης του Συμβουλίου για την καταπολέμηση της παιδικής πορνογραφίας, σχετικά με το οποίο το Κοινοβούλιο εξέδωσε τη γνωμοδότησή του στις 13 Απριλίου 1999(5).

3. Όσον αφορά το θέμα της ευθύνης του φορέα παροχήςπηρεσιών, η Επιτροπή παραπέμπει στην τροποποιημένη πρότασή της για την οδηγία σχετικά με ορισμένες νομικές πτυχές του ηλεκτρονικού εμπορίου στην εσωτερική αγορά(6), στην οποία περιλαμβάνονται λεπτομερείς διατάξεις για την ευθύνη των διαμεσολαβητών, όπως είναι οι φορείς παροχείςπηρεσιών μέσω του Ίντερνετ.

4. Η στάση της Επιτροπής όσον αφορά το θέμα που θέτει το αξιότιμο μέλος, έχει παραμείνει αμετάβλητη μετά την ανακοίνωσή της για το παράνομο και βλαβερό περιεχόμενο στο Ίντερνετ(7) και την Πράσινη Βίβλο για την προστασία των ανήλικων και της ανθρώπινης αξιοπρέπειας στο πλαίσιο των οπτικοακουστικώνπηρεσιών και τωνπηρεσιών πληροφόρησης(8), στα οποία το αξιότιμο μέλος παρακαλείται να ανατρέξει.

(1) Απόφαση αριθ. 276/1999/ΕΚ του Ευρωπαϊκού Κοινοβουλίου και του Συμβουλίου της 25.1.1999 ΕΕ L 33 της 6.2.1999.

(2) ΕΕ L 270 της 7.10.1998, http://europa.eu.int/comm/dg IO/avpolicy/new_srv/recom-intro_en.html.

(3) ΕΕ L 322 της 12.12.1996 http://europa.eu.int/comm/justice_home/project/stop_en.htm.

(4) http://www.stop-childpornog.at/conc.asp.

(5) Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το Σχέδιο Κοινής Δράσης που εγκρίθηκε από το Συμβούλιο βάσει του άρθρου K3 της Συνθήκης για την Ευρωπαϊκή Ένωση το οποίο αφορά την καταπολέμηση της παιδικής πορνογραφίας στο Ίντερνετ (10850/5/98 C4-0674/98 98/0917(CNS)) (Διαδικασία διαβούλευσης) 13 Απριλίου 1999, Έκθεση της Επιτροπής Πολιτικών Ελευθεριών (εισηγητής Gerhard Schmid) A4-0141/1999.

(6) COM(1999)427 τελικό http://europa.eu.int/eur-lex/en/com/dat/1999/en_599PC0427.html.

(7) COM(96)487 τελικό http://www2.echo.lu/legal/en/internet/communic.html.

(8) COM(96)483 τελικό http://europa.eu.int/en/record/green/gp9610/protec.htm.